V&A: Mikroskole en Sentrums - Pestalozzi Trust
Woensdag, Januarie 26, 2022
Huis V&A: Tuisonderwys V&A: Mikroskole en Sentrums
In die volksmond word 'n leersentrum beskou as 'n instelling wat leerders soms op tye wat hulle pas, of soms voltyds kan bywoon. 'n Mikroskool word beskou as 'n klein skooltjie, soms by iemand se huis. Albei instellings kan van tuisonderwys-leermateriaal gebruik maak, en gevolglik word hulle dikwels "tuisskole" genoem, wat hulle nie is nie. Daar bestaan nie iets soos 'n "tuisskool" in die Suid-Afrikaanse reg nie. Tuisonderwys word omskryf in die wet as onderwys by die kind se eie huis.
Gebruik die aansoekvorm vir skole (opvoedkundige instellings), wat u hier kan vind. Voltooi ook die Lys van Leerders en stuur dit vir ons in. Ons het dit nodig om u te faktureer. U kan u bewys van betaling instuur of die Onderneming om te betaal voltooi en instuur, nadat ons u gefaktureer het. Skole moet ook 'n foto van die binnekant en 'n foto van die buitekant van die skool indien as deel van hulle aansoek.
Skole betaal 'n ledefooi volgens die aantal leerders in die skool. Aangesien die leerders nie tuisonderwys ontvang nie, kan die gesinne nie privaat as gesinne aansluit nie. Lidmaatskap van die skool dek die skool, die personeel, die leerders en hul ouers.
Die ledefooi is R400 per leerder per jaar.
Ja, alle leerders van GrR tot Gr12 moet daarop verskyn. Die Trust hanteer nie probleme van die sentrum wat spruit uit leerders wat nie op die Lys is nie. As dit blyk dat alle leerders nie op die Lys verskyn nie, word die lidmaatskap van die instelling by die Trust gekanselleer.
Lidmaatskap strek van 1 Maart van tot 1 Maart.
Moet ek my leerders as tuisleerders by die Provinsiale Onderwysdepartement registreer?
Nee, u leerders doen nie tuisonderwys nie. Hulle aansoeke sal afgekeur word deur die onderwysdepartement. Dit skep onnodig probleme vir u en vir die ouers, en ouers sal hulle kinders weer moet terugsit in die skool. Ten spyte van die advies van sommige kurrikulumverskaffers, is dit dwaas om u leerders as tuisleerders te probeer registreer.